**ΠΕΡΙΦΕΡΕΙΑ ΚΡΗΤΗΣ**

**ΓΡΑΦΕΙΟ ΤΥΠΟΥ**

**ΔΕΛΤΙΟ ΤΥΠΟΥ**

**16-7-2023**

**Κίνδυνος Πυρκαγιάς πολύ υψηλός**

**αύριο Δευτέρα 17 Ιουλίου 2023 για όλη την Κρήτη**

Η Πολιτική Προστασία Περιφέρειας Κρήτης ενημερώνει ότι, σύμφωνα με τον **Ημερήσιο Χάρτη Πρόβλεψης Κινδύνου Πυρκαγιάς** της Γενικής Γραμματείας Πολιτικής Προστασίας **για αύριο Δευτέρα 17 Ιουλίου 2023** η κατηγορία **Κινδύνου Πυρκαγιάς** **για όλη την Κρήτη,** είναι κατηγορίας κινδύνου: **4 (πολύ υψηλός)**

**Όλες οι Υπηρεσίες και τα Τεχνικά Μέσα που αποτελούν τον Μηχανισμό Πολιτικής Προστασίας έχουν τεθεί σε κατάσταση αυξημένης ετοιμότητας που προβλέπεται στο σχεδιασμό μας για την λήψη επιπλέον μέτρων, λόγω αυξημένης επικινδυνότητας εκδήλωσης και εξάπλωσης δασικών πυρκαγιών.**

**Υπενθυμίζουμε την απαγόρευση** καπνίσματος σε κυψέλες μελισσών, την **απαγόρευση** εκτέλεσης θερμών εργασιών, την **απαγόρευση** χρήσης ψησταριών και οποιασδήποτε χρήσης πυρός σε δάση, δασικές, χορτολιβαδικές και αγροτικές εκτάσεις, την **απαγόρευση** χρήσης για τα αερομεταφερόμενα ιπτάμενα φαναράκια, την **απαγόρευση** καύσης ειδών πυροτεχνίας, όπως και την προληπτική **απαγόρευση** διέλευσης, παραμονής και κυκλοφορίας προσώπων και οχημάτων, σε περιοχές NATURA, καθώς και σε δασικά οικοσυστήματα, πάρκα και άλση και λοιπές ευπαθείς περιοχές της Περιφέρειας Κρήτης, όπως έχουν ορισθεί με σχετικές αποφάσειςΑντιπεριφερειαρχών.

(δείτε τους χάρτες για τις περιοχές αυτές στον σύνδεσμο:

<https://www.crete.gov.gr/chartes-politikis-prostasias/> )

**Εξαιρούνται** της απαγόρευσης τα πρόσωπα που κατοικούν ή εργάζονται στις περιοχές που αποφασίστηκε η εφαρμογή της ανωτέρω διάταξης.

Με την επιφύλαξη διατάξεων που προβλέπουν αυστηρότερες κυρώσεις, στους παραβάτες των ανωτέρω επιβάλλονται τα διοικητικά πρόστιμα του Παρ. Β της αρ. 19/2020 πυροσβεστικής διάταξης (Β’ 2233), όπως κάθε φορά ισχύει. Επιπλέον, η Πυροσβεστική Υπηρεσία κοινοποιεί τις παραβάσεις στην αρμόδια κατά περίπτωση εποπτεύουσα, αδειοδοτούσα Αρχή για τυχόν δικές της περαιτέρω ενέργειες στο πλαίσιο των αρμοδιοτήτων τους (όπως Διεύθυνση Αγροτικής Οικονομίας και Κτηνιατρικής, κ.λπ.)

Παρακαλούνται οι συμπολίτες μας να σεβαστούν τις απαγορεύσεις, να ενημερώνονται μόνο από επίσημες πηγές και να ακολουθούν τις υποδείξεις των Αρχών.

Είναι καθήκον όλων μας να συμβάλλουμε στην προστασία της ζωής, της υγείας και της περιουσίας μας, καθώς και στην προστασία του φυσικού περιβάλλοντος, των πλουτοπαραγωγικών πηγών και των υποδομών της χώρας.

Δείτε οδηγίες προστασίας: [**https://www.civilprotection.gr/el/dasikes-pyrkagies**](https://www.civilprotection.gr/el/dasikes-pyrkagies)

**Τηλέφωνα Έκτακτης Ανάγκης:**

**199**  ΠΥΡΟΣΒΕΣΤΙΚΟ ΣΩΜΑ

**112**  ΕΥΡΩΠΑΪΚΟΣ ΑΡΙΘΜΟΣ ΕΚΤΑΚΤΗΣ ΑΝΑΓΚΗΣ **166**  ΕΚΑΒ

**1591** ΕΠΙΘΕΩΡΗΣΗ ΕΦΑΡΜΟΓΗΣ ΔΑΣΙΚΗΣ ΠΟΛΙΤΙΚΗΣ

**100**  ΕΛΑΣ

**108**  ΛΙΜΕΝΙΚΟ ΣΩΜΑ

**166**  ΕΚΑΒ